《思敬轩》
明代·江源

府仰堪舆如许大，问君何处着工夫。看他泼泼元何□，自我工工是入涂。

暗室有天皆监视，灵台无主便荒芜。不知践履成功后，收敛还容一物无。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。